
ŠAKIŲ RAJONO SAVIVALDYBĖS 

[bookmark: _GoBack] NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2022 m. kovo 2 d. Nr. 2
Šakiai

Posėdis įvyko 2022-03-02, 10.00–11.00 val. 
Posėdžio pirmininkas – Danutė Aniulienė
Posėdžio sekretorė –  Rima Valaitienė
[bookmark: _Hlk500939473]Dalyvavo: Šakių rajono savivaldybės administracijos Švietimo, kultūros ir sporto skyriaus vyriausioji specialistė Asta Kėvelaitytė (tarybos pirmininko pavaduotoja), Šakių jaunimo sąjungos „Apskritasis stalas“ pirmininkė Judita Ambrasienė, Šakių rajono savivaldybės administracijos Socialinės paramos skyriaus vedėja Daiva Pilypaitytė, Šakių rajono savivaldybės administracijos Teisės, personalo ir civilinės metrikacijos skyriaus vedėja Jūratė Šneideraitienė, Šakių rajono žemdirbių asociacijos pirmininkas Rimantas Valiukas, Šakių rajono žmonių su negalia sąjungos pirmininkė Stasė Vasaitienė. ir bendruomeninių organizacijų tarybos pirmininkas Mindaugas Kantautas.
	Nedalyvavo: Šakių rajono savivaldybės administracijos direktoriaus pavaduotojas Redas Juškaitis, Šakių sporto klubo „Fortūna“ prezidentas Rimantas Simokaitis, asociacijos Šakių verslo klubo narė Daiva Palukaitienė.
[bookmark: _Hlk77749430]DARBOTVARKĖ. Dėl Nevyriausybinių organizacijų tarybos veiklos ataskaitos aptarimo.
SVARSTYTA.  Nevyriausybinių organizacijų tarybos veiklos ataskaita.
 Pranešėja komisijos pirmininkė Danutė Aniulienė supažindino tarybos narius su  nuveiktomis veiklomis per du kadencijos metus. Atnaujinti ir patvirtinti Nevyriausybinių organizacijų tarybos nuostatai, atnaujinti nevyriausybinių organizacijų sąrašai. 
Jūratė Šneideraitienė. Tarybos pirmininko ir pavaduotojo  kadencija baigiasi kovo 18 d., o visos tarybos kovo 20 d. Rajono savivaldybės taryba turės tvirtinti naują Nevyriausybinių organizacijų tarybą. Kadangi bendruomeninių organizacijų ir nevyriausybinių organizacijų tarybos statusas vienodas ir abu gali dirbti su visuomene bei bendruomene, galime teikti siūlymą jungti bendruomeninių organizacijų tarybą ir Nevyriausybinių organizacijų taryba į vieną tarybą. Dar kadencijai nesibaigus reikia pateikti rajono tarybai ataskaitą: kiek posėdžių įvyko, kas svarstyta, koks lankomumas. 
Danutė Aniulienė. Būtų gerai, kad rajone veiktų viena organizaciją, kurią sudarytų veiklūs nariai.
Mindaugas Kantautas. Pirmiausia reikia atlikti apklausą ar nori bendruomeninės organizacijos jungtis į vieną tarybą.
Judita Ambrasienė. Tik atlikus apklausą galime teikti siūlymą jungtis į vieną tarybą.
Jūratė Šneideraitienė. Pratęsiame pirmininko ir pirmininko pavaduotojo bei visos tarybos kadencijas iki naujos Nevyriausybinių organizacijų tarybos suformavimo. 	
NUTARTA:
1. Parengti tarybos veiklos ataskaitą balandžio mėnesio rajono savivaldybės tarybos posėdžiui. 
2. Atlikus bendruomeninių organizacijų apklausą teikti siūlymą dėl naujos tarybos sudarymo.
BALSAVO. „Už“ – 7 (vienbalsiai).

Komisijos pirmininkas                                                                                  Danutė Aniulienė

Komisijos sekretorė                                                                                       Rima Valaitienė

